Χαρίσιος Μεγδάνης

Ο Χαρίσιος Μεγδάνης (1768 - 1823) ήταν Έλληνας ιερέας, συγγραφέας και γιατρός από την Κοζάνη.

Βιογραφικό
Γεννήθηκε το 1768 και καταγόταν από οικογένεια αρματωλών από το Ριάχοβο (Πολύρραχο) Σερβίων. Η οικογένειά του, της οποίας μέλος ήταν και ο κλέφτης Πάνος Μεϊντάνης είχε απώτερη καταγωγή από το Πισοδέρι Φλώρινας. Υπήρξε μαθητής του Ιωάννη Πέζαρο, του Ιωνά Σπαρμιώτη και του Αμφιλόχιου Παρασκευά. Εργάστηκε ως οικοδιδάσκαλος  στην Πέστη της Ουγγαρίας και όταν επέστρεψε στην Κοζάνη έγινε ιερέας ενώ σπούδασε και ιατρική.  Ήταν πεθερός του επίσης γιατρού και λόγιου Γεώργιου Σακελλάριου. Μυήθηκε στη Φιλική Εταιρία από τον πρόκριτο Κοζάνης Δ.Τακιατζή.

Το λογοτεχνικό έργο του
Από τα έργα του εκδόθηκαν:
Ελληνικόν Πάνθεον (ελληνική μυθολογία Πέστη 1812)
Λύχνος Διογένους ή Χαρακτήρες Ηθικοί (Βιέννη 1818)
Οδηγία χριστιανική ορθόδοξος (Βιέννη 1818)
Καλλιόπη παλιννοστούσα ή Περί ποιητικής μεθόδου (Βιέννη 1819)
Ακεσώ ή Ενωμένη Φαρμακοποιία και Φαρμακολογία (Κοζάνη 2015)

Η Αγγελία του αποτελεί σημαντική πηγή για τα σχολεία της Κοζάνης μέχρι το 1819 και η Απογραφική έκθεσις του μεσημβρινού μέρους της Μακεδονίας (Πτολεμαΐδα 1940) βασική ιστορική πηγή για την ιστορία της δυτικής Μακεδονίας κατά την Τουρκοκρατία.

Τα έργα του Ηρωικαί ιστορίαι και Λεξικό ιατρικής έχουν χαθεί.

Πηγές
 Ένθετο εφημερίδας Ελευθεροτυπία Ε/Ιστορικά- ΚΟΖΑΝΗ,Από την αρχαιότητα έως σήμερα,16 Ιανουαρίου 2003
 Λίλια-Άννα Διαμαντοπούλου-Hirner: Ποιητικά παίγνια το 19ο αιώνα: Παραδείγματα σχηματικής ποίησης στις νεοελληνικές μετρικές και στιχουργικές του Χαρίσιου Μεγδάνη (1819) και του Παναγιώτη Γριτσάνη (1891), Κονδυλοφόρος, Τόμος 7/2008, Εκδόσεις University Studio Press, Θεσσαλονίκη.
 http://www.kozlib.gr/kozlib_new/?p=9860

Αναφορές

Έλληνες συγγραφείς
Έλληνες ιατροί του 18ου αιώνα
Έλληνες λόγιοι του 19ου αιώνα
Έλληνες ιατροί του 19ου αιώνα